பொன் சென்ற வடிம்பின் வாளி, புகையொடு பொறியும் சிந்தி, முன் சென்ற முதுகில் பாய, பின் சென்ற மார்பம் உற்ற.	196 மலைத்தலைக் கால மாரி, மறித்து எறி வாடை மோத, தலைத் தலை மயங்கி வீழும் தன்மையின் தலைகள் சிந்தும்; கொலைத்தலை வாளி பாயக் குன்று அன குவவுத் தோளார் நிலைத்திலர் உலைந்து சாய்ந்தார்; நிமிர்ந்தது, குருதி நீத்தம்.	197 ஆயிர கோடி மேலும் அம்பு தன் ஆகத்தூடு போயின போதும், ஒன்றும் துடித்திலன், பொடித்து, மானத்